ა(ა) იპ ონის მუნიციპალიტეტის სამუსიკო სკოლის 2021-2022 წლის

ანგარიში

სამუსიკო სკოლის მიზანია გაზარდოს მოსწავლეთა რაოდენობა და შეაყვაროს მათ კლასიკური მუსიკა. მიიღოს მონაწილეობა კონკურსებში და დაუმეგობრდეს მეზობელ მუნიციპალიტეტის სამუსიკო სკოლებს ურთიერთ თანამშრომლობის და გამოცდილების გაზიარების მიზნით .

დიდი ხანია რაც პედაგოგებს არ გაუვლიათ გადამზადება. რაც ერთ-ერთი ხელის შემშლელი მიზეზია სწავლა სწავლების ხარისხთან მიმართებაში. წელს მიეცათ ამის შესაძლებლობა. სსიპ ბათუმის ხელოვნების სასწავლო უნივერსიტეტთან გაფორმდა მემორანდუმი . სამუსიკო სკოლის მოთხოვნით პედაგოგიკის და მეთოდიკის განხრით საკონსულტაციოდ მოვლენილ იქნა ბათუმის უნივერსიტეტის მუსიკის ფაკულტეტის პროფესორ ემერიტუსი ქ.ნ. ქეთევან გოგოლაძე . რომელმაც მასტერკლასი ჩაატარა და მისცათ პედაგოგებს მეთოდური რჩევები, რომელიც გამოყენებული იქნა პედაგოგების მიერ წლის მანძილზე.

მთელი წლის მანძილზე სამუსიკო სკოლა აქტიურად იღებდა მონაწილეობას მუნიციპალიტეტის მიერ დაგეგმილ ღონისძიებებში.

სამუსიკო სკოლაში ჩატარდა კონცერტი „კინო - მუსიკა“ ,სადაც მოსწავლეების მიერ შესრულებული იქნა ქართველ და უცხოელ კომპოზიტორთა ნაწარმოებები, დაწერილი კინო ფილმებისათვის.ვიყავით ბაგა -ბაღში და პატარა აგსაზრდელებს ჩავუტარეთ მინი კონცერტი.( ჩვენი მიზანია გავზარდოთ ბავშვებში კლასიკური მუსიკისადმი სიყვარული) .

ასევე მივიღეთ მონაწილეობა ფესტივალ „სახიობაში“ ,რომელიც ჩატარდა ამბროლაურის მუნიციპალიტეტში. სადაც მონაწილეობას იღებდნენ სხვადასხვა რეგიონების სამუსიკო და სახელოვნებო სკოლები. ზოგადად ასეთ ღონისძიებებში მონაწილეობა კარგია ,იმისათვის რომ ბავვშვები უსმენენ თავიანთ თანატოლებს ,იღებენ გამოცდილებას და საჯარო გამოსვლისას უფრო თავდაჯერებულები იქნებიან.

მივიღეთ მონაწილეობა ევროპის მემკვიდრეობის დღეების ფარგლებში დაგეგმილ ღონისძიებაში - „კულტურული მემკვიდრეობის ევროპული წელი : გაზიარების ხელოვნება“. კერძოდ , სამუსიკო სკოლის საკონცერტო დარბაზში ჩავატარეთ მინი კონცერტი . მოვაწყვეთ ექსკურსია და მოვინახულეთ ბარაკონის ღთიმშობლის და ნიკორწმისდის ტაძარი .

ივნისში გვქონდა კლასიდან კლასში გადასაყვანი და გამოსაშვები გამოცდები.

წლის ბოლოს ჩავატარეთ საანგარიშო კონცერტი, სადაც ყველა მოსწავლემ მიიღო მონაწილეობა.

სამუსიკო სკოლის სრული კურსი დაამთავრა ორმა მოსწავლემ.

ამ პერიოდის განმავლობაში ჩატარდა 4 პედ.საბჭოს სხდომა.განხილული იყო შემდეგი საკითხები:1).2022 წლის საანგარიშო პერიოდში გაწეული მუშაობისა და 2022წლის ამოცანების შესახებ. 2023 წლის სამუსიკო სკოლის ბიუჯეტის, სამუშაო გეგმის და მეორე სემესტრის ინდივიდუალური სასწავლო-თემატური გეგმის დამტკიცების შესახებ.

2). შრომისა და საშემსრულებლო დისციპლინის მდგომარეობის შესახებ.

3). 2021-2022 წლის შედეგების, ახლი სასწავლო წლის ამოცანების და კლასიდან კლასში გადასაყვანი გამოცდების შესახებ.

4). ა)ახალი სასწავლო წლის ორგანიზებულად დაწყების და მომდევნო სასწავლო წლის ამოცანების შესახებ. ბ)საათობრივი ბადის და ინდივიდუალური სასწავლო წლის დამტკიცების შესახებ. გ) სხვა მიმდინარე საკითხების შესახებ.

გამოჩენილი კომპოზიტორების პოპულარიზაციის მიზნით წლის მანძილზე დაგეგმილი გვქონდა საღამოები. სასწავლო წლის პირველ ნახევარში ჩავატარეთ საღამო: „ბახის და შოპენის ცხოვრება და შემოქმედება “, სადაც დიდი იყო ბავშვების ჩართულობა.

სისტემატიურად ვაწარმოებდით კონტროლს გუნდის მეცადინეობებზე.ჩავატარეთ ღია გაკვეთილი სოლფეჯიოსა და მუს.ლიტერატურაში. ასევე ჩათვლები ნიშნით კლასების მიხედვით და დავესწარით პედაგოგებს.

ყოველი წლის ბოლოს ვიქმნით საახალწლო განწყობას და სამუსიკო სკოლის მცირე დარბაზში ვატარებთ საახალწლო კონცერტს . ასევე ვიღებთ მონაწილეობას დიდ საახალწლო ღონისძიებაში,რომელიც ტარდება კულტურის ცენტრში.

დღეისათვის სამუსიკო სკოლაში ირიცხება 32 მოსწავლე.

სამუსიკო სკოლის 2022 წლის ბიუჯეტი შეადგენს 52306.75 ლარს. აქედან 49000ლარი (სუბსიდია). 3306.75 ლარი (შემოსავალი). შრომის ანაზღაურება 43644ლარი.საქონელი და მომსახურება 8663 ლარი. 1386.75 ლარი (2021 წლის ნაშთი).

ცხრა თვის მანძილზე გაიხარჯა: მუსიკალური ინცტრუმენტების ასაწყობათ გაიხარჯა 700 ლარი .საოფისე ავეჯის შესაძენად 380ლარი. მობულური ტელეფონის მომსახურების ხარჯი 82ლარი. ინტერნეტ მომსახურება 392.26- ლარი . წყლის გადასახადი - 82 ლარი .ელ. ენერგიის გადასახადი - 84 ლარი .

შრომის ანაზღაურება - 32680ლარი (სუბსიდია).ასოცირებული საწევრო გადასახადი 4000 ლარი(სუბსიდია).

სუბსიდიიდან გაიხარჯა - 36894.99 ლარი.

საკუთარი შემოსავლებიდან გაიხარჯა -1494.85 ლარი .

საქონელი და მომსახურებიდან გაიხარჯა-5710 ლარი.

2021 წლის ნაშთი 1386.75 ლარი.

სამუსიკო სკოლის დირექტორი : ლ.ბერელიძე